Translate the text from Welsh to English.



 
Mae'r casgliad cyntaf, a gynhaliwyd heddiw ar Ddiwrnod Ailgylchu Byd\-eang (18 Mawrth), wedi bod yn llwyddiant ysgubol, a chasglwyd tua thair tunnell o offer pysgota i'w ailgylchu, o saith harbwr ledled Cymru.


Bydd y cynllun newydd yn helpu i gryfhau’r enw da sydd gan Gymru am ailgylchu – Cymru sydd â’r record orau yn y DU am ailgylchu gwastraff o gartrefi, a’r orau ond dau yn y byd.


Mae biniau ailgylchu ar gyfer hen offer pysgota wedi'u gosod yn harbyrau Abertawe, Aberdaugleddau, Abergwaun, Aberteifi, Conwy, Ynys Môn a Chaergybi.


Fe’u llenwyd at yr ymyl â rhwydi pysgota, rhaffau a bwiau, a allai fel arall fod wedi cael eu taflu i’r môr neu eu hanfon i safleoedd tirlenwi.


Yn lle hynny, byddant yn cael eu torri’n fân a'u troi'n belenni, cyn cael eu hailddefnyddio mewn ceufadau, corff\-fyrddau neu ddodrefn stryd.


Dywedodd Julie James, y Gweinidog Newid Hinsawdd:



> Mae cynlluniau fel hyn yn dangos ein bod, drwy gydweithio, arloesi a gweithredu, yn gallu meddwl am atebion ymarferol a fydd yn sicrhau ein bod yn gadael ein moroedd mewn cyflwr gwell ar gyfer cenedlaethau'r dyfodol.
> 
> 
> Yn anffodus, os byddwn ni’n parhau i wneud yr hyn rydyn ni’n ei wneud ar hyn o bryd, mae adroddiadau'n dangos ei bod yn bosibl y bydd gennym fwy o blastig na physgod yn ein cefnforoedd erbyn 2050\. 
> 
> 
> Fyddwn ni ddim yn osgoi wynebu'r heriau sydd o'n blaenau. Ers datganoli, rydyn ni  wedi gweithio'n eithriadol o galed i newid ein record ar ailgylchu, o fod yn un o'r rhai gwaethaf yn y byd i un o'r goreuon.
> 
> 
> Drwy ymdrech ar y cyd gan Dîm Cymru, gallwn ni greu economi gylchol go iawn lle byddwn ni’n ailgylchu ac yn ailddefnyddio, gan gryfhau’n cadwyni cyflenwi a diogelu'r blaned. Mae’r hyn sy’n digwydd ar draws y byd yn dangos inni fod brys mawr i wneud hynny.


Mae Llywodraeth Cymru yn gweithio gydag Odyssey Innovation Ltd, a greodd y Cynllun Adfywio Rhwydi ac sy’n casglu sbwriel môr, a hefyd gyda phartneriaid yn y diwydiant pysgota, Surfers against Sewage a Cadwch Gymru'n Daclus, i greu'r cynllun.


Amcangyfrifir bod offer pysgota yn cyfrif am hyd at 20% o'r holl sbwriel a geir yn ein moroedd. Yng Nghymru, llinellau a rhaffau pysgota oedd yn drydydd ar y rhestr o’r eitemau a ganfuwyd amlaf wrth gynnal arolwg Glanhau Traethau Prydain Fawr y llynedd. Roedd offer pysgota yn cyfrif am 14% o'r sbwriel a ganfuwyd ar draethau Cymru.


Gall offer pysgota sydd wedi'i adael a'i daflu niweidio bywyd morol a chynyddu'r risg y bydd micro\-blastigau’n cyrraedd ein cadwyn fwyd.


Mae'r Cenhedloedd Unedig wedi darogan y bydd faint o blastig a geir yn ein cefnforoedd yn treblu yn ystod yr 20 mlynedd nesaf, a hynny, i raddau helaeth, oherwydd diffyg seilwaith ailgylchu. Bydd cynnig atebion ar gyfer offer pysgota sydd wedi cyrraedd diwedd ei oes yn lleihau'r risg o sbwriel ac yn golygu y bydd llai o bosibilrwydd i amgylchedd y môr gael ei ddifrodi. 


Yn ôl Rob Thompson, rheolwr gyfarwyddwr Odyssey Innovation:



> Dim ond drwy gydweithio, yn bennaf rhwng y sector pysgota a grwpiau cadwraeth, gyda chefnogaeth prifysgolion a'r llywodraeth, mae’r Cynllun Adfywio Rhwydi wedi bod yn bosibl.
> 
> 
> Bydd y prosiect cydweithredol hwn rhyngon ni, Llywodraeth Cymru a chymunedau pysgota yn dangos yr arferion gorau mewn sector lle mae gwir angen gwneud hynny, a bydd ansawdd ein moroedd a'r blodau a’r planhigion sydd ynddyn nhw yn elwa'n aruthrol hefyd.


Ychwanegodd Marion Warlow o Gymdeithas Pysgotwyr Cymru (WFA\-CPC):



> Rydyn ni wedi cefnogi'r prosiect hwn o'r cychwyn cyntaf.
> 
> 
> Ar y cyd ag Odyssey Innovation, mae awdurdodau’r porthladdoedd, yr awdurdodau lleol a grwpiau cymunedol, a physgotwyr wedi bod yn cydweithio  â thîm y prosiect peilot i ailgylchu ac adfywio offer pysgota sydd wedi cyrraedd diwedd ei oes a phlastigau caled.
> 
> 
> Rydyn ni’n mawr obeithio bydd y profiad a fagwyd yn ystod y cynllun peilot hwn yn sicrhau bod y gwasanaeth yn cael ei ehangu mewn ffordd gynaliadwy yn y tymor hir i bob porthladd a harbwr yng Nghymru, gan leihau'n sylweddol ein dibyniaeth ar dirlenwi yn y dyfodol.


Mae'r cynllun hwn yn un o nifer y mae Llywodraeth Cymru yn ei arwain wrth iddi hyrwyddo’r newid i economi gylchol – lle mae gwastraff yn cael ei droi'n adnodd a'i ddefnyddio cyhyd ag y bo modd.


Yn ogystal â thorri allyriadau CO2 niweidiol sy'n arwain at newid yn yr hinsawdd ac at lygru cynefinoedd bywyd gwyllt, bydd economi gylchol yn cryfhau ac yn atgyfnerthu cadwyni gyflenwi Cymru wrth iddi leihau’i dibyniaeth ar fewnforion o dramor.


Mae gan Lywodraeth Cymru gynlluniau uchelgeisiol hefyd i droi Cymru yn Genedl Ddiwastraff erbyn 2050\.







Translation:


 
The first collection, which took place today on Global Recycling Day (March 18\), has proved a huge success, with some three tonnes of fishing gear collected for recycling from seven harbours around Wales.


The new scheme will help to bolster Wales’ recycling credentials –Wales has the best household waste recycling record in the UK and the third best in the world.


Recycling bins for used fishing gear have been placed at Swansea, Milford Haven, Fishguard, Cardigan, Conwy, Anglesey and Holyhead harbours. They were filled to the brim with fishing nets, ropes and buoys, which could otherwise have ended up in the sea or in landfill.


They will instead be shredded and turned into pellets, before being re\-used in kayaks, bodyboards or in street furniture.


Minister for Climate Change Julie James said:



> Schemes like this show that through collaboration, innovation and action, we can come up with practical solutions that will ensure we leave our seas in a better state for our future generations.
> 
> 
> Sadly, reports show that if we carry on as we are, we may have more plastic in our oceans than fish by 2050\. 
> 
> 
> We will not shy away from the challenges ahead. Since devolution, we have worked incredibly hard to turn around our recycling record, from being one of the world’s worst to one of the best.
> 
> 
> With a Team Wales effort we can create a real circular economy where we recycle and reuse, strengthening our supply chains and protecting the planet. World events show us just how urgent this is.


The Welsh Government is working with Odyssey Innovation Ltd, creators of the Net Regeneration Scheme and collectors of the marine refuse, as well as partners in the fishing industry, Surfers against Sewage and Keep Wales Tidy to create the scheme.


Fishing gear is estimated to make up to 20% of all litter found in our seas. In Wales, fishing lines and ropes were the third most commonly found item in last year’s Great British Beach Clean survey. Fishing gear accounted for 14% of litter found on Wales’ beaches.


Abandoned and littered fishing gear can harm marine life and increase the risk of micro plastics ending up in our food chain.


The UN has predicted the amount of plastic in our oceans will treble in the next 20 years, in large part due to a lack of recycling infrastructure. Offering solutions for end\-of\-life fishing gear will reduce the risk of littering and reduce the potential for damage to the marine environment. 


Rob Thompson, managing director at Odyssey Innovation says:



> The Net Regeneration Scheme has only been made possible through collaboration, primarily between the fishing sector and conservation groups, supported by universities and the government.
> 
> 
> This collaborative project between us, the Welsh Government and fishing communities will showcase best practice in a sector where it is immensely needed and the quality of our seas and the aquatic flora and fauna within it will also benefit tremendously.


Marion Warlow of the Welsh Fisherman’s Association \- Cymdeithas Pysgotwyr Cymru (WFA\-CPC), added:



> We have supported this project from the outset.
> 
> 
> Together with Odyssey Innovation, port authorities, local authorities and community groups, fishermen and women have engaged with the pilot project team to recycle and regenerate end of life fishing gear and hard plastics.
> 
> 
> We very much hope that the experience learned during this pilot will ensure a long\-term sustainable expansion of the service to all ports and harbours in Wales significantly reducing our collective reliance on landfill in the future.


This scheme is one of many the Welsh Government is spearheading in its drive to move to a circular economy – where waste is turned into a resource and kept in use for as long as possible.


As well as cutting damaging CO2 emissions that lead to climate change and the pollution of our wildlife habitats, a circular economy model will build resilience in Wales’ supply chains as it cuts the reliance of imports from overseas.


The Welsh Government also has ambitious plans to make Wales a Zero Waste Nation by 2050\.